CELEX: 62014TN0228
Language: hr
Date: 2014-04-14 00:00:00
Title: Predmet T-228/14: Tužba podnesena 14. travnja 2014. – CBM Creative Brands Marken protiv OHIM-a – Aeronautica Militare – Stato Maggiore (TRECOLORE)

28.7.2014   
            
            
               HR
            
            
               Službeni list Europske unije
            
            
               C 245/18
            
         Tužba podnesena 14. travnja 2014. – CBM Creative Brands Marken protiv OHIM-a – Aeronautica Militare – Stato Maggiore (TRECOLORE)
   (Predmet T-228/14)
   2014/C 245/25
   Jezik na kojem je tužba podnesena: engleski
   
      Stranke
   
   
      Tužitelj: CBM Creative Brands Marken GmbH (Zürich, Švicarska) (zastupnik: U. Lüken, M. Grundmann i N. Kerger, odvjetnici)
   
      Tuženik: Ured za usklađivanje na unutarnjem tržištu (žigovi i dizajni)
   
      Druga stranka pred žalbenim vijećem: Aeronautica Militare – Stato Maggiore (Rim, Italija)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku prvog žalbenog vijeća Ureda za usklađivanje na unutarnjem tržištu (žigovi i dizajni) od 29. siječnja 2014. u predmetu R 594/2013-1, u dijelu u kojem je prvo žalbeno vijeće potvrdilo odluku o Odjela za prigovore kojom je odbijena prijava br. 009 877 391 u odnosu na proizvode iz razreda 18 i 25 i na „usluge prodaje na malo, uključujući internetsku i telefonsku prodaju odjeće, obuće, pokrivala za glavu, sunčanih naočala, plemenitih metala i njihovih legura i proizvoda od plemenitih metala ili obloženih njima, nakita, dragog kamenja, satova i kronometrijskih instrumenata, kože i imitacije kože te proizvoda izrađenih od tih materijala, životinjske kože pripremljene za izradu krznarskih proizvoda, putnih kofera, torbi, ručnih torbica, novčanika, torbica, navlaka za ključeve, naprtnjača, vrećica, kišobrana, suncobrana, štapova za hodanje, bičeva, hamova i sedlarskih proizvoda” iz razreda 35;
            
         
               —
            
            
               u cijelosti odbije prigovor protiv prijave br. 009 877 391;
            
         
               —
            
            
               naloži OHIM-u snošenje troškova.
            
         
      Tužbeni razlozi i glavni argumenti
   
   
      Podnositelj prijave žiga Zajednice: Tužitelj
   
      Predmetni žig Zajednice: Figurativni žig koji sadrži verbalni element „TRECOLORE” za proizvode i usluge iz razreda 18, 25 i 35 – Prijava žiga zajednice br. 9 877 391
   
      Nositelj žiga ili znaka navedenog u postupku povodom prigovora: Aeronautica Militare – Stato Maggiore
   
      Navedeni žig ili znak: Verbalni i figurativni žig zajednice i nacionalni žig „FRECCE TRICOLORI”, za proizvode i usluge iz razreda 9, 14, 16, 18, 20, 25, 28 i 41
   
      Odluka Odjela za prigovore: Djelomično odbijanje prigovora
   
      Odluka žalbenog vijeća: Odbijanje žalbe
   
      Tužbeni razlozi: Povreda članka 8. stavka 1. točke (b) Uredbe br. 207/2009